ที่ นร 1008/ว 23 สํานักงาน ก.พ.ถนนพิษณุโลก กทม. 1030029 มิถุนายน 2553 เรื่อง หลักเกณฑ์และวิธีการคัดเลือกบุคคลให้ได้รับเงินเพิ่มสําหรับตําแหน่งที่มีเหตุพิเศษตําแหน่งนิติกร (พ.ต.ก.)เรียน (เวียนกระทรวง กรม และจังหวัด)อ้างถึง หนังสือสํานักงาน ก.พ. ที่ นร 1008/ว 14 ลงวันที่ 24 เมษายน 2552อื่นๆ - ตามหนังสือที่อ้างถึง อ.ก.พ. วิสามัญเฉพาะกิจเกี่ยวกับการรับรองมาตรฐานนักกฎหมายภาครัฐได้กําหนดหลักเกณฑ์และวิธีการคัดเลือกบุคคลให้ได้รับเงินเพิ่มสําหรับตําแหน่งที่มีเหตุพิเศษ ตําแหน่งนิติกร (พ.ต.ก.) ตามระเบียบ ก.พ. ว่าด้วยเงินเพิ่มสําหรับตําแหน่งที่มีเหตุพิเศษของข้าราชการพลเรือน พ.ศ. 2552 และประกาศ ก.พ. เรื่อง กําหนดตําแหน่งและเงินเพิ่มสําหรับตําแหน่งที่มีเหตุพิเศษของข้าราชการพลเรือน พ.ศ. 2552 มาเพื่อถือปฏิบัติ ความแจ้งแล้ว นั้น บัดนี้ อ.ก.พ. วิสามัญเฉพาะกิจเกี่ยวกับการรับรองมาตรฐานนักกฎหมายภาครัฐพิจารณาแล้วเห็นว่า เพื่อให้ส่วนราชการสามารถดําเนินการคัดเลือกบุคคลให้ได้รับเงินเพิ่มสําหรับตําแหน่งที่มีเหตุพิเศษ ตําแหน่งนิติกร (พ.ต.ก.) ได้อย่างมีประสิทธิภาพและเกิดประสิทธิผล จึงมีมติให้ปรับปรุงเฉพาะหลักเกณฑ์และวิธีการคัดเลือกผู้ดํารงตําแหน่งผู้อํานวยการเฉพาะด้าน (นิติการ) ระดับต้น ให้ได้รับเงินเพิ่มสําหรับตําแหน่งที่มีเหตุพิเศษ ตําแหน่งนิติกร (พ.ต.ก.) โดยให้ยกเลิกในส่วนของหลักเกณฑ์การประเมินคุณลักษณะและพฤติกรรมของบุคคล ข้อ 2.4) หน้า 16 และให้ใช้หลักเกณฑ์และวิธีการต่อไปนี้แทน "2.4) ให้ อ.ก.พ. กรม หรือ อ.ก.พ. ส่วนราชการที่มีฐานะเป็นกรมแต่งตั้งคณะกรรมการขึ้นมาคณะหนึ่ง รับผิดชอบการประเมินคุณลักษณะและพฤติกรรมของผู้ดํารงตําแหน่งผู้อํานวยการเฉพาะด้าน (นิติการ) จํานวน 3 คน ประกอบด้วย (1) หัวหน้าส่วนราชการระดับกรม (2) รองหัวหน้าส่วนราชการระดับกรมที่ได้รับมอบหมายให้รับผิดชอบดูแลงานด้านกฎหมายของส่วนราชการ กรณีที่ส่วนราชการไม่มีการมอบหมายให้รองหัวหน้าส่วนราชการระดับกรมคนใดคนหนึ่งรับผิดชอบภารกิจด้านกฎหมายของส่วนราชการ หรือมีการมอบหมายให้ดูแลงานด้านกฎหมายเพียงบางภารกิจหรือบางส่วน ให้ อ.ก.พ. กรม หรือ อ.ก.พ. ส่วนราชการที่มีฐานะเป็นกรม แต่งตั้งรองหัวหน้าส่วนราชการระดับกรมคนใดคนหนึ่ง เป็นกรรมการ (3) ที่ปรึกษากฎหมายหรือผู้เชี่ยวชาญด้านกฎหมายที่กํากับดูแลการปฏิบัติงานของผู้อํานวยการเฉพาะด้าน (นิติการ) ระดับต้น ซึ่งเป็นผู้ขอรับการคัดเลือก (ถ้ามี) ในกรณีที่ส่วนราชการยังไม่มีการแต่งตั้งข้าราชการให้ดํารงตําแหน่งที่ปรึกษากฎหมายของกระทรวงหรือกรม หรือผู้เชี่ยวชาญด้านกฎหมายของกรมซึ่งกํากับดูแลการปฏิบัติงานดังกล่าว ให้ อ.ก.พ. กรม หรือ อ.ก.พ. ส่วนราชการที่มีฐานะเป็นกรมแต่งตั้งข้าราชการผู้รักษาการในตําแหน่งที่ปรึกษากฎหมายของกระทรวงหรือกรม หรือรักษาการในตําแหน่งผู้เชี่ยวชาญด้านกฎหมายของกรมเป็นกรรมการ สําหรับกรณีที่ส่วนราชการไม่ได้มอบหมายให้ผู้ดํารงตําแหน่งที่ปรึกษากฎหมายของกระทรวงหรือกรม หรือผู้เชี่ยวชาญด้านกฎหมายของกรม กํากับดูแลการปฏิบัติงานของผู้อํานวยการเฉพาะด้าน (นิติการ) ระดับต้น ซึ่งเป็นผู้ขอรับการคัดเลือก ให้ อ.ก.พ. กรม หรือ อ.ก.พ. ส่วนราชการที่มีฐานะเป็นกรม แต่งตั้งที่ปรึกษากฎหมายของกระทรวงหรือกรม หรือผู้เชี่ยวชาญด้านกฎหมายของกรมคนใดคนหนึ่งเป็นกรรมการ ส่วนกรณีที่ส่วนราชการที่ไม่มีตําแหน่งที่ปรึกษากฎหมายของกระทรวงหรือกรม หรือผู้เชี่ยวชาญด้านกฎหมายของกรม ให้ อ.ก.พ. กรม หรือ อ.ก.พ. ส่วนราชการที่มีฐานะเป็นกรม พิจารณาแต่งตั้งอนุกรรมการใน อ.ก.พ. กรม หรือ อ.ก.พ. ส่วนราชการที่มีฐานะเป็นกรมหนึ่งคนเป็นกรรมการ (4) หัวหน้าส่วนราชการระดับสํานักหรือกองที่รับผิดชอบงานบริหารงานทรัพยากรบุคคล เป็นเลขานุการ" จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นางเบญจวรรณ สร่างนิทร)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนโทร. 0 2547 1000 ต่อ 1983 1985 1990 8100 810โทรสาร 0 2547 1437